Document ID: 32013D0419

EIROPAS PARLAMENTA UN PADOMES LĒMUMS
(2013. gada 22. jūlijs),
ar ko attiecībā uz daudzgadu finanšu shēmu groza 2006. gada 17. maija Iestāžu nolīgumu par budžeta disciplīnu un pareizu finanšu pārvaldību, lai ņemtu vērā izdevumu vajadzības, ko rada Horvātijas pievienošanās Eiropas Savienībai
(2013/419/ES)
EIROPAS PARLAMENTS UN EIROPAS SAVIENĪBAS PADOME,
ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību (1) un jo īpaši tā 29. punktu,
ņemot vērā Eiropas Komisijas priekšlikumu,
tā kā:
(1)
Līgumā par Horvātijas Republikas pievienošanos Eiropas Savienībai (2) noteikti pārejas noteikumi budžeta jautājumos.
(2)
Pievienošanās konferencē, kas notika 2011. gada 30. jūnijā, tika apstiprināti to sarunu rezultāti, kurās tika noteiktas izdevumu vajadzības, kas radīsies saistībā ar Horvātijas pievienošanos Eiropas Savienībai 2013. gada 1. jūlijā.
(3)
Saistībā ar Horvātijas pievienošanos attiecībā uz 2013. gadu ir jāpielāgo daudzgadu finanšu shēma 2007.-2013. gadam un jāpalielina 2013. gada saistību apropriāciju maksimālie apjomi kopumā par EUR 603 miljoniem pašreizējās cenās, proti, par EUR 47 miljoniem 1.a izdevumu apakškategorijā, par EUR 450 miljoniem 1.b izdevumu apakškategorijā, par EUR 31 miljonu 3.b izdevumu apakškategorijā un par EUR 75 miljoniem 6. izdevumu kategorijā, ko pilnībā kompensēs ar 5. izdevumu kategorijā 2013. gadam paredzēto saistību apropriāciju maksimālo apjomu samazināšanu par tādu pašu summu.
(4)
Saistībā ar Horvātijas pievienošanos ir arī jāpielāgo 2013. gada maksājumu apropriāciju maksimālais apjoms, kas jāpalielina par EUR 374 miljoniem pašreizējās cenās.
(5)
Finanšu shēma Eiropas Savienībai, par kādu panākta vienošanās Iestāžu nolīgumā par budžeta disciplīnu un pareizu finanšu pārvaldību, būtu jāpielāgo, lai laikposmā no 2013. gada 1. jūlijam līdz 31. decembrim ņemtu vērā Horvātijas pievienošanos.
(6)
Tāpēc attiecīgi būtu jāgroza I pielikums Iestāžu nolīgumā par budžeta disciplīnu un pareizu finanšu pārvaldību (3),
IR NOLĒMUŠI ŠĀDI.
Vienīgais pants
Iestāžu nolīguma par budžeta disciplīnu un pareizu finanšu pārvaldību I pielikumu aizstāj ar šā lēmuma pielikumu.
Briselē, 2013. gada 22. jūlijā

Labels: 2
15
18